《春日田园杂兴》
宋代·姜霖

老盆倾酒试新尝，社鼓村村开夕阳。
麦陇风微牛睡稳，芹塘泥滑燕归忙。
半村飞雨断烟湿，一径落花流水香。
鼎贵安知此中意，徒能学犬吠村庄。

作者简介：姜霖，字仲泽，金华（今属浙江）人。元成宗元贞元年（一二九五）为兰溪县学正。月泉吟社第二十六名，署名姜仲泽。事见《月泉吟社诗》、清光绪《兰溪县志》卷四。